ระเบียบ ก.ขป.ว่าด้วยการปฏิบัติราชการแทน การรักษาราชการแทนและการรักษาการในตําแหน่งของข้าราชการฝ่ายศาลปกครองพ.ศ. ๒๕๖๖ โดยที่เป็นการสมควรปรับปรุงระเบียบว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครองอาศัยอํานาจตามความในมาตรา ๗๘ วรรคสาม และมาตรา ๘๔ (๑) และ (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.ขป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.ขป. ว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครอง พ.ศ. ๒๕๖๖"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการข้าราชการฝ่ายศาลปกครอง ว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครอง พ.ศ. ๒๕๔๒(๒) ระเบียบคณะกรรมการข้าราชการฝ่ายศาลปกครอง ว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครอง (ฉบับที่ ๒) พ.ศ. ๒๕๕๒ข้อ ๔ บรรดากฎ ระเบียบ ข้อบังคับ ประกาศ หรือคําสั่งใด หรือมติของคณะรัฐมนตรีในเรื่องใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ให้ ก.ขป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๖ ให้เลขาธิการสํานักงานศาลปกครองรักษาการตามระเบียบนี้หมวด หมวด ๑ การปฏิบัติราชการแทน ข้อ ๗ อํานาจในการสั่ง การอนุญาต การอนุมัติ การปฏิบัติราชการหรือการดําเนินการอื่นที่ผู้ดํารงตําแหน่งใดจะพึงปฏิบัติหรือดําเนินการตามกฎหมาย กฎ ระเบียบ ข้อบังคับ ประกาศ หรือคําสั่งใด หรือมติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ประกาศ หรือคําสั่งนั้น หรือมติ ของคณะรัฐมนตรีในเรื่องนั้น มิได้กําหนดเรื่องการมอบอํานาจไว้เป็นอย่างอื่นหรือมิได้ห้ามเรื่องการมอบอํานาจไว้ ผู้ดํารงตําแหน่งนั้นอาจมอบอํานาจเป็นหนังสือให้ผู้ดํารงตําแหน่งอื่นเป็นผู้ปฏิบัติราชการแทนได้ ดังต่อไปนี้ (๑) เลขาธิการสํานักงานศาลปกครองอาจมอบอํานาจให้รองเลขาธิการสํานักงานศาลปกครอง ที่ปรึกษาสํานักงานศาลปกครอง ผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หัวหน้าหน่วยงานที่เรียกชื่ออย่างอื่นที่มีฐานะเทียบเท่าสํานัก หัวหน้ากลุ่มตรวจสอบภายใน หรือหัวหน้า กลุ่มช่วยอํานวยการเลขาธิการ(๒) ผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หัวหน้าหน่วยงาน ที่เรียกชื่ออย่างอื่นที่มีฐานะเทียบเท่าสํานัก หัวหน้ากลุ่มตรวจสอบภายใน หรือหัวหน้ากลุ่มช่วยอํานวยการเลขาธิการ อาจมอบอํานาจให้ข้าราชการฝ่ายศาลปกครองในสังกัดที่ดํารงตําแหน่งไม่ต่ํากว่าระดับชํานาญการก.ขป. อาจกําหนดหลักเกณฑ์ วิธีการหรือเงื่อนไขในการมอบอํานาจ ให้ผู้มอบอํานาจหรือผู้รับมอบอํานาจตามวรรคหนึ่งต้องปฏิบัติได้ข้อ ๘ เมื่อมีการมอบอํานาจตามข้อ ๗ โดยชอบแล้ว ผู้รับมอบอํานาจมีหน้าที่ต้องรับมอบอํานาจนั้น และจะมอบอํานาจนั้นให้แก่ผู้ดํารงตําแหน่งอื่นต่อไปไม่ได้ข้อ ๙ ในการมอบอํานาจตามข้อ ๗ ให้ผู้มอบอํานาจพิจารณาถึงการอํานวยความสะดวกแก่ประชาชน ความรวดเร็วในการปฏิบัติราชการ การกระจายความรับผิดชอบตามสภาพของตําแหน่งของผู้รับมอบอํานาจ และผู้รับมอบอํานาจต้องปฏิบัติหน้าที่ที่ได้รับมอบอํานาจตามวัตถุประสงค์ของการมอบอํานาจดังกล่าวเมื่อได้มอบอํานาจแล้ว ผู้มอบอํานาจมีหน้าที่กํากับดูแลและติดตามผลการปฏิบัติราชการของผู้รับมอบอํานาจ และให้มีอํานาจแนะนําหรือแก้ไขการปฏิบัติราชการของผู้รับมอบอํานาจได้ข้อ ๑๐ ภายใต้บังคับของข้อ ๗ เลขาธิการสํานักงานศาลปกครองอาจมอบหมายให้ข้าราชการฝ่ายศาลปกครองซึ่งดํารงตําแหน่งไม่ต่ํากว่าระดับชํานาญการปฏิบัติราชการแทนเฉพาะอย่างในกิจการ ของสํานักงานศาลปกครองที่เกี่ยวข้องกับบุคคลภายนอกได้ โดยทําเป็นหนังสือระบุตัวผู้รับมอบหมายและขอบเขตของการมอบหมายไว้อย่างชัดแจ้งข้อ ๑๑ ในกรณีที่ผู้ดํารงตําแหน่งใด ผู้รักษาราชการแทนหรือผู้รักษาการในตําแหน่งใดมอบอํานาจหรือมอบหมายให้ผู้ดํารงตําแหน่งอื่นปฏิบัติราชการแทน ให้ผู้ปฏิบัติราชการแทนมีอํานาจหน้าที่เช่นเดียวกับ ผู้ซึ่งมอบอํานาจหรือมอบหมายหมวด หมวด ๒ การรักษาราชการแทน ข้อ ๑๒ ในกรณีที่ไม่มีผู้ดํารงตําแหน่งเลขาธิการสํานักงานศาลปกครอง หรือมีแต่ไม่อาจปฏิบัติหน้าที่ได้ ให้รองเลขาธิการสํานักงานศาลปกครองเป็นผู้รักษาราชการแทน ถ้ามีรองเลขาธิการสํานักงานศาลปกครองหลายคน ให้รองเลขาธิการสํานักงานศาลปกครองซึ่งมีอาวุโสสูงสุดตามลําดับเป็นผู้รักษาราชการแทน ถ้าไม่มีผู้ดํารงตําแหน่งรองเลขาธิการสํานักงานศาลปกครองหรือมีแต่ไม่อาจปฏิบัติหน้าที่ได้ ให้ประธานศาลปกครองสูงสุดแต่งตั้งข้าราชการฝ่ายศาลปกครองที่เห็นสมควรเพื่อความเหมาะสม แก่การรับผิดชอบการปฏิบัติราชการในสํานักงานศาลปกครองซึ่งดํารงตําแหน่งไม่ต่ํากว่าผู้อํานวยการสํานักงานศาลผู้อํานวยการสํานัก ผู้อํานวยการวิทยาลัย หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าสํานักเป็นผู้รักษาราชการแทนข้อ ๑๓ ในกรณีที่ไม่มีผู้ดํารงตําแหน่งรองเลขาธิการสํานักงานศาลปกครองหรือมีแต่ไม่อาจปฏิบัติหน้าที่ได้ เลขาธิการสํานักงานศาลปกครองอาจแต่งตั้งข้าราชการฝ่ายศาลปกครองซึ่งดํารงตําแหน่งไม่ต่ํากว่าผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าสํานัก เป็นผู้รักษาราชการแทนได้ข้อ ๑๔ ในกรณีที่ไม่มีผู้ดํารงตําแหน่งผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หัวหน้าหน่วยงานที่เรียกชื่ออย่างอื่นที่มีฐานะเทียบเท่าสํานัก หัวหน้ากลุ่มตรวจสอบภายใน หรือหัวหน้ากลุ่มช่วยอํานวยการเลขาธิการ หรือมีแต่ไม่อาจปฏิบัติหน้าที่ได้ให้ผู้เชี่ยวชาญสํานักหรือผู้อํานวยการกลุ่มหรือผู้อํานวยการศูนย์ ซึ่งมีอาวุโสสูงสุดในหน่วยงานนั้นเป็นผู้รักษาราชการแทน แต่เลขาธิการสํานักงานศาลปกครองอาจแต่งตั้งข้าราชการฝ่ายศาลปกครอง ซึ่งดํารงตําแหน่งไม่ต่ํากว่าผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หัวหน้าหน่วยงานที่เรียกชื่ออย่างอื่นที่มีฐานะเทียบเท่าสํานัก หัวหน้ากลุ่มตรวจสอบภายใน หรือหัวหน้ากลุ่มช่วยอํานวยการเลขาธิการ หรือซึ่งดํารงตําแหน่งไม่ต่ํากว่าระดับชํานาญการพิเศษที่มีความเหมาะสม เป็นผู้รักษาราชการแทนได้ข้อ ๑๕ ในกรณีที่ไม่มีผู้ดํารงตําแหน่งผู้อํานวยการกลุ่มหรือผู้อํานวยการศูนย์ หรือมีแต่ไม่อาจปฏิบัติหน้าที่ได้ เลขาธิการสํานักงานศาลปกครองอาจแต่งตั้งข้าราชการฝ่ายศาลปกครองซึ่งดํารงตําแหน่งไม่ต่ํากว่าระดับชํานาญการเป็นผู้รักษาราชการแทนได้ หมวด หมวด ๓ การรักษาการในตําแหน่ง ข้อ ๑๖ ในกรณีที่ประธานศาลปกครองสูงสุดได้คัดเลือกบุคคลที่เหมาะสมจะดํารงตําแหน่งเลขาธิการสํานักงานศาลปกครองหรือตําแหน่งรองเลขาธิการสํานักงานศาลปกครองโดยความเห็นชอบของก.ศป. เสนอต่อนายกรัฐมนตรี เพื่อให้นายกรัฐมนตรีนําความกราบบังคมทูลเพื่อทรงพระกรุณาโปรดเกล้าฯ แต่งตั้งต่อไปแล้ว ประธานศาลปกครองสูงสุดอาจแต่งตั้งให้บุคคลดังกล่าวรักษาการในตําแหน่งเลขาธิการสํานักงานศาลปกครองหรือตําแหน่งรองเลขาธิการสํานักงานศาลปกครอง แล้วแต่กรณี ได้ในกรณีที่เลขาธิการสํานักงานศาลปกครองได้คัดเลือกบุคคลที่เหมาะสมจะดํารงตําแหน่งที่ปรึกษาสํานักงานศาลปกครอง เสนอต่อนายกรัฐมนตรี เพื่อให้นายกรัฐมนตรีนําความกราบบังคมทูลเพื่อทรงพระกรุณาโปรดเกล้าฯ แต่งตั้งต่อไปแล้ว เลขาธิการสํานักงานศาลปกครองอาจแต่งตั้งให้บุคคลนั้นรักษาการในตําแหน่งดังกล่าวได้ เลขาธิการสํานักงานศาลปกครองอาจมีคําสั่งให้ผู้ผ่านการคัดเลือกเพื่อแต่งตั้งให้ดํารงตําแหน่งผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัย หัวหน้าหน่วยงานที่เรียกชื่ออย่างอื่นที่มีฐานะเทียบเท่าสํานัก หัวหน้ากลุ่มตรวจสอบภายใน หรือหัวหน้ากลุ่มช่วยอํานวยการเลขาธิการ หรือผู้อํานวยการกลุ่มหรือผู้อํานวยการศูนย์ แล้วแต่กรณี รักษาการในตําแหน่งที่ผ่านการคัดเลือกเพื่อทดลองปฏิบัติงานในตําแหน่งดังกล่าวเป็นระยะเวลาตามที่เลขาธิการสํานักงานศาลปกครองกําหนดหมวด หมวด ๔ บทที่ใช้ร่วมกัน ข้อ ๑๗ ให้ผู้รักษาราชการแทนหรือผู้รักษาการในตําแหน่งตามระเบียบนี้มีอํานาจหน้าที่เช่นเดียวกับ ผู้ซึ่งตนแทนหรือตามตําแหน่งที่รักษาการนั้นข้อ ๑๘ ในกรณีที่มีการแต่งตั้งผู้รักษาการในตําแหน่ง ให้ผู้รักษาราชการแทนตําแหน่งนั้นพ้นจากความเป็นผู้รักษาราชการแทนนับแต่เวลาที่ผู้ได้รับแต่งตั้งเข้ารับหน้าที่ข้อ ๑๙ ในกรณีที่มีกฎหมาย กฎ ระเบียบ ประกาศหรือคําสั่งใดแต่งตั้งให้ผู้ดํารงตําแหน่งใด เป็นกรรมการหรือมีอํานาจหน้าที่อย่างใด ให้ผู้ปฏิบัติราชการแทน ผู้รักษาราชการแทนหรือผู้รักษาการ ในตําแหน่งมีอํานาจหน้าที่เป็นกรรมการหรือมีอํานาจหน้าที่เช่นเดียวกับผู้ดํารงตําแหน่งนั้นในระหว่างที่ปฏิบัติราชการแทน รักษาราชการแทนหรือรักษาการในตําแหน่ง แล้วแต่กรณี บทเฉพาะกาล บทเฉพาะกาล ข้อ ๒๐ การใดที่ได้ดําเนินการไปตามระเบียบคณะกรรมการข้าราชการฝ่ายศาลปกครอง ว่าด้วยการปฏิบัติราชการแทน การรักษาราชการแทน และการรักษาการในตําแหน่งของข้าราชการฝ่ายศาลปกครอง พ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการปฏิบัติราชการแทนการรักษาราชการแทน และการรักษาการในตําแหน่งของข้าราชการฝ่ายศาลปกครอง (ฉบับที่ ๒) พ.ศ. ๒๕๕๒ ก่อนวันที่ระเบียบนี้ใช้บังคับ ให้ถือว่าเป็นการดําเนินการตามระเบียบนี้ผู้มีอํานาจลงนาม ประกาศ ณ วันที่ ๗ พฤศจิกายน พ.ศ. ๒๕๖๖ วรพจน์ วิศรุตพิชญ์ ประธานศาลปกครองสูงสุด ประธานกรรมการข้าราชการฝ่ายศาลปกครอง